Trygve Lindeman

Trygve Henrik Lindeman (født 3. november 1896 i Kristiania, død 24. oktober 1979)
var en norsk cellist og i to mannsaldre rektor for Musikkonservatoriet i Oslo.

Etter examen artium (1915) studerte han til sivilingeniør ved NTH i 1916 før han skiftet til
musikkstudier ved Musikkonservatoriet i Oslo under Gustav Fr. Lange og i
den danske hovedstad ved Det Kongelige Danske Musikkonservatorium under Carl Nielsen.  Som cellist debuterte han i 1925 og
ble direktør (etter sin far Peter Brynie Lindeman) ved Musikkonservatoriet 
i 1928. Direktør var han fram til 1969.  Ekteparet Lindeman hadde ikke barn og etablerte
derfor Lindemans Legat og overlot konservatoriets ledelse til Anfinn Øien som var rektor fram til Norges musikkhøgskole ble startet i 1973.
Lindeman-tradisjonen i norsk musikk ble fremdyrket av Trygve som mente at alle
kunne spille, komponere, samt begripe musikkteori og bedrive pedagogikk.
Trygve Lindeman var frimurer og skjøttet embedet som ordførende mester i sin loge i en årrekke.

Utmerkelser 
 Kongens fortjenstmedalje i gull 1953
 St. Olavs Orden, ridder i 1. klasse av gull 1967.

Utgivelser 
 Lærebok i taktering for kordirigenter, 1939
 Lærebok i elementær musikkteori, 1943
 Tonetreffing og musikkdiktat, 1951
 Orkesterinstrumenter og partitur, 1973
 Musik-konservatoriet i Oslo 1883–1973, 1976, med E. Solbu

Referanser 

Norske cellister
Norske musikkpedagoger
St. Olavs Orden
Kongens fortjenstmedalje i gull
Alumni fra Det Kongelige Danske Musikkonservatorium
Personer begravet på Vår Frelsers gravlund
Personer fra Oslo